|  |  |
| --- | --- |
|  |  |

**Keskkonnamõju hindamise algatamata jätmise otsus Kõrkvere sadama taastamiseks.**

Keskkonnaametis on menetluses Mittetulundusühingu Rannamaa (registrikood 80354858) vee erikasutusloa taotlus (edaspidi *taotlus*) Kõrkvere sadama muuli taastamiseks, kärgkastide rekonstrueerimiseks ja slipi rajamiseks, mille käigus paigutatakse veekogu põhja pinnast ning uputatakse tahkeid aineid mahus 252 m3. Veeseaduse § 8 lg 2 p-i 6 kohaselt on vee erikasutusluba vajalik, kui toimub veekogu, mille veepeegli pindala on üks hektar või suurem põhja pinnase paigaldamine ja p-i 7 kohaselt, kui uputatakse tahkeid aineid veekogusse.

Vastavalt veeseaduse § 9 lg-le 5 annab vee erikasutusloa Keskkonnaamet. Keskkonnamõju hindamise ja keskkonnajuhtimissüsteemi seaduse (edaspidi *KeHJS*) § 6 lg 2 p-i 18 ja lg-e 3, KeHJS § 6 lg-e 4 alusel kehtestatud Vabariigi Valitsuse 29.08.2005. a määruse nr 224 „Tegevusvaldkondade, mille korral tuleb kaaluda keskkonnamõju hindamise algatamise vajalikkust, täpsustatud loetelu“ (edaspidi *määrus 224*) § 11 p 7 ning KeHJS § 11 lg-te 2 ja 4 kohaselt annab Keskkonnaamet otsustajana eelhinnangu selle kohta, kas kavandatav tegevus võib eeldatavalt kaasa tuua olulise keskkonnamõju või mitte ning otsustab keskkonnamõju hindamise algatamise vajalikkuse üle. KeHJS § 9 kohaselt on otsustaja tegevusloa andja. Seega on Keskkonnaamet otsustajaks KeHJS tähenduses.

**I EELHINNANG:**

Kavandatava tegevuse keskkonnamõju olulisuse eelhinnang on antud lähtudes KeHJS § 6 lg 3 kriteeriumitest:

**1. Tegevuse ala ja selle lähiümbruse keskkonnatingimused**

* 1. **Maakasutus**

Kõrkvere sadam (edaspidi *sadam*) asub Saaremaal, Pöide vallas, Kõrkvere külas Sadama kinnistul (katastritunnusega 63401:004:0090) ning sellega piirneval alal Väikeses väinas. Sadama kinnistu sihtotstarve on 100% tootmismaa ning see on munitsipaalomandis. Ehitisregistri andmetel on sadamakai esmakasutus registreeritud 1930 aastal. Välja on ehitatud kalapaatide ja väikelaevade vastuvõtmiseks vastavad kommunikatsioonid ja rajatised. Tänasel päeval on sadamakai suures osas amortiseerunud, paatide sildumine ja veeskamine pole võimalik. Sadam on registreeritud Sadamaregistris Lõpesuu sadama nime all. Sadama koordinaadid on sadama registri andmetel 58°29'22.78''N ; 23°16'26.21''E.

* 1. **Alal esinevad loodusvarad, nende omadused ja taastumisvõime ning loodus­keskkonna vastupanuvõime**

Sadama kinnistul ja akvatooriumis ei esine loodusvarasid kasutataval kujul.

* 1. **Märgalade, randade ja kallaste, pinnavormide, metsade, kaitstavate loodus­objektide, sealhulgas Natura 2000 võrgustiku alade vastupanuvõime**

Sadama kinnistu ja muul piirnevad Väikese väina hoiualaga, mis on kaitse alla võetud Vabariigi Valitsuse 27. juuli 2006. a määrusega nr 176 „Hoiualade kaitse alla võtmine Saare maakonnas”. Väikese väina hoiuala, kaitse-eesmärk on nõukogu direktiivi 92/43/EMÜ I lisas nimetatud elupaigatüüpide ja II lisas märgitud liikide elupaikade kaitse, samuti nõukogu direktiivi 79/409/EMÜ I lisas nimetatud linnuliikide ja I lisas nimetamata rändlinnuliikide elupaikade kaitse. Vahetult sadama kõrval on inventeeritud Sookure (*Grus grus*) elupaik.

**1.4 Alad, kus õigusaktidega kehtestatud nõudeid on ületatud**

Kavandatava tegevuse maa-ala piires puuduvad teadaolevalt sellised alad, kus õigusaktidega kehtestatud nõudeid on ületatud.

* 1. **Maareformi seaduse tähenduses tiheasutusega alade ning ajaloo-, kultuuri- või arheoloogilise väärtusega alade vastupanuvõime**

Sadama kinnistu asub hajaasustusalal, 100% tootmismaa sihtotstarbega kinnistul. Sadama vahetus läheduses ca 150 m kaugusel edelas paikneb üksik elamu (eramaja). Arvestades tööde väikest mahtu, ei ole ette näha olulist mõju lähipiirkonna elanikele. Kinnistul ja selle lähiümbruses vähemalt 1500 m raadiuses ei asu ajaloo-, kultuuri- või arheoloogilise väärtusega objekte, mistõttu puudub mõju eelnimetatud objektidele.

**2. Tegevuse iseloom, kaasa arvatud selle tehnoloogiline tase**

Vee erikasutusega seotud tegevuseks on olemasoleva muuli ja kärgkastide taastamine ning slipi ehitamine, millega seoses paigutatakse veekogu põhja pinnast ning uputatakse tahkeid aineid mahus kuni 252 m3. Täitematerjalidena kasutatakse sügavimmutatud puitu, kruusa, graniitkive ja raudbetooni. Ehitustöid tehakse vastavalt ehitusprojektile. Vee erikasutuse piirkonna koordinaadid on:

Paadisild:

X: 6483504,10

Y: 457661,20

Paadislipp:

X: 6483498,30

Y: 457629,50

**2.1 Loodusvarade kasutamine**

Sadama taastamise käigus toimub vee erikasutus, selle kirjeldus (sh materjalide kasutus) on antud eelmises punktis.

**2.2 Jäätme- ja energiamahukus**

Vee erikasutusega seotud tööde käigus tekkivaid jäätmeid käideldakse jäätmeseaduses sätestatud korras. Vee erikasutusega seotud töödega seoses ei teki oluliselt jäätmeid.

**2.3. Lähipiirkonna teised tegevused**

Sadama taastamine toimub hajaasustusalal, lähipiirkonnas olulist majandustegevust ei toimu. Vahetult sadama kõrval asub Pae sadam, mis on erasadam. Pae sadamas toimuvateks tegevusteks ei ole kehtivaid vee erikasutuslube, samuti ei ole Keskkonnaametis menetluses teisi lähipiirkonna vee erikasutuslube, mistõttu ei ole ette näha keskkonnamõjude kumuleerumist.

**3. Tegevusega kaasnevatest tagajärjed**

* 1. **Vesi ja pinnas**

Sadama taastamisel on potentsiaalseks mõjufaktoriks pinnase ja muu materjali vette paigutamine mahus kuni 252 m3. Täitematerjalidena kasutatakse sügavimmutatud puitu, kruusa, graniitkive ja raudbetooni, mistõttu võib sadama piirkonnas (merealal) tekkida keskmiselt suuremas koguses heljumit. Planeeritavate tööde läheduses puudub avalik supelrand, mille puhul vee kvaliteedi mõjutamine võiks olla oluline selle kasutajatele.

Väikese väina kalastikus domineerivad isendite arvu poolest karplased: roosärg, viidikas, nurg, hõbekoger ja säinas. Kevadisel kudeajal on arvukad ka särg ja haug. **Tagamaks kevadist kuderahu tuleb süvendustööd peatada kevadisel kudeajal 15.aprillist kuni 15.juunini.** Arvestades tööde mahtu ning asjaolu, et neid tehakse olemasolevate ehitiste piires ei ole ette näha negatiivset mõju veekogu põhjaelustikule.

Sadama taastamisega ei kaasne olulist negatiivset mõju rannikumeres väljakujunenud tingimustele setete liikumise osas, kuna tööd on planeeritud olemasolevate ehitiste piires. Samuti ei avalda muuli taastamise käigus toimuv kivide vette paigutamine olulist mõju rannalähedasel alal hüdrodünaamilisele režiimile, mis omakorda võiks põhjustada ümberkaudsete randade olulisi muutusi.

Vee erikasutusega seotud tööd kokkuvõttes lokaalsed ning lühiajalised (1-3 nädalat). Arvestades tööde väikest mahtu ning lokaalset mõju puudub vajadus vee erikasutuse järgse seire teostamiseks.

* 1. **Õhu saastatus**

Sadama taastamise käigus toimuv vee erikasutus ei põhjusta olulisi muutusi õhukvaliteedi osas antud piirkonnas. Vähene mõju ümbritsevale keskkonnale võib avalduda eelkõige ehitamisel ja ekspluatatsioonil mõningase õhusaaste (ehitustehnika, sõiduautod, ala teenindav tehnika heitgaasid) näol, kuid see mõju ei ole oluline.

* 1. **Jäätmeteke**

Vee erikasutusega seotud tööde käigus tekkivaid jäätmeid käideldakse jäätmeseaduses sätestatud korras.

**3.4. Müra**

Tegevusega võib kaasneda müra, kuid eeldatavalt ei ületa müratase kinnistu piiril sätestatud piirmäärasid müra osas.

**3.5. Vibratsioon**

Eeldatavalt ei kaasne tegevusega vibratsiooni, mis põhjustaks olulisi muutusi antud piirkonnas.

**3.5. Valgus, soojus, kiirgus ja lõhn**

Valguse, soojuse, kiirguse ja lõhna reostust vee erikasutuse käigus ümbruskonnale ei kaasne.

**4. Tegevusega kaasnevate avariiolukordade esinemise võimalikkus**

Sadama taastamise puhul on avariiolukordade teke võimalik peamiselt veekogusse pinnase paigaldamisega seotud tegevuste käigus. Nimetatud töö käigus on teoreetilisteks võimalusteks kasutatava tehnikaga toimuv avarii: kokkupõrge, kütuse ja õli leke, tulekahju. Nimetatud sündmuste esinemise tõenäosus on suhteliselt väike, sest üldine liiklus piirkonnas on väike. Eeldus heast koostööst ja ladusast info liikumisest töödel osalevate inimeste vahel ning töökorras tehnika kasutamisest aitab vähendada kõikvõimalikke avariisid ja nendest tulenevat kahjulikku mõju. Töökorras tehnika kasutamisel ei ole tõenäoline õlireostuse tekkimine ja seeläbi ümbritseva maastiku ja vee kahjustamine.

**5. Kavandatava tegevuse eeldatavast mõjust Natura 2000 võrgustiku alale**

Väikese väina loodusala kuulub Natura 2000 võrgustiku alade hulka rahvusvahelise koodiga EE040486. Väinamere linnuala kuulub Natura 2000 võrgustiku alade hulka rahvusvahelise koodiga EE0040001 (alus: Vabariigi Valitsuse 5. augusti 2004. a korralduse nr 615-k „Euroopa Komisjonile esitatav Natura 2000 võrgustiku alade nimekiri“ lisa 1 p 2 alapunkt 515 ja p 1 alapunkt 66). Madalaveeline Väike väin on atraktiivne rändepeatuskoht veelindudele. Väina keskosa tammist lõunas pakub häid toitumiskohti rändel olevatele kurvitsalistele. Rannaniitudel ja laidudel pesitsevad linnuliigid, kes kasutavad madalat rannikumerd toitumiskohtadena. Vahetult sadama kõrval on inventeeritud Sookure (*Grus grus*) elupaik.

Kuna sadam asub Natura 2000 linnualal võivad sadamas toimuvad tööd häirida pesitsevaid ja rändel olevaid linde, mistõttu **tuleb vältida müra tekitavate tööde tegemist nii kevadisel pesitsusajal 01 aprillist kuni 30. juunini.**

**5.1. Kavandatava tegevuse eeldatav mõju mõnele muule kaitstavale loodusobjektile**

Vee erikasutuse piirkonna lähiümbruses vähemalt 1500 m raadiuses puuduvad muud kaitstavad loodusobjektid. Seega ei ohusta nimetatud tööd kaitstavaid loodusobjekte.

**6. KeHJS § 6 lg 3 punktides 1–41 nimetatuga kaasneva mõju suurus, ruumiline ulatus, kestus, sagedust ja pöörduvus, toime, kumulatiivsus ja piiriülene mõju ning mõju ilmnemise tõenäosus**

Keskkonnaameti hinnangul puudub kavandataval tegevusel oluline keskkonnamõju, kuna:

1. - kavandatav tegevus ei mõjuta kaitsealasid, kaitstavate liikide elupaikasid ega Natura 2000 võrgustiku alasid juhul arvestatakse vee erikasutusloas kehtestatavate nõuete ja tingimustega;

- eelhindamise tulemusena selgus, et taotletava tegevuse tulemusel ei teki olulist mõju veekeskkonnale sh merepõhja elustikule, kalastikule ja linnustikule juhul arvestatakse vee erikasutusloas kehtestatavate nõuete ja tingimustega;

- eelhindamise tulemusena selgus olulise kumulatiivse mõju puudumine;

1. - seega puudub kavandataval tegevusel eeldatavalt oluline keskkonnamõju.

**II. MENETLUSOSALISE ÄRAKUULAMINE**

Keskkonnaamet teavitas Keskkonnamõju hindamise algatamata jätmise otsuse valmimisest vee erikasutusloa taotlusele ametlikus veebiväljaandes Ametlikud Teadaanded …04.2016 ning edastas eelnõu ka taotluse esitajale. Eelnõuga oli võimalik tutvuda kahe nädala jooksul alates teate ilmumisest Ametlikes Teadaannetes.

**III. OTSUSTUS**

Lähtudes eelnevast ning tuginedes KeHJS §-le 3, § 6 lg 2 p-le 18 ja lg-le 3, §-le 9, § 11 lg-le 2 ja 4, veeseaduse § 9 lg-le 5, määruse nr 224 § 11 p-le 7 ja tulenevalt Keskkonnaameti peadirektori 05.06.2009 käskkirjast nr 1-4/117 otsustatakse:

1. Kavandatud tegevusega ei kaasne olulist keskkonnamõju, mistõttu Keskkonnaamet ei algata keskkonnamõju hindamist MTÜ Rannamaa (registrikood 80354858) vee erikasutusloa taotlusele.
2. Keskkonnamõju hindamise menetlusi ei liideta.
3. Täiendavad keskkonnauuringud ei ole vajalikud.